ວັນທີ 29 ເມສາ 1975 ທະຫານ ອາເມຣິກັນ ຈຸສຸດທ້າຍ ຖອນອອກຈາກຫວຽດນາມ
ແຜນຍຸດທະສາດ ​ໃນ​ການຖອນກຳລັງ ໄດ້ມີ​ການ​ກຽມພ້ອມ​ແລ້ວ​ ມາຕັ້ງແຕ່ປີ 1969 ອັນເປັນນະໂຍບາຍ ໂອນຄວາມຮັບຜິດຊອບ ໃຫ້ແກ່ຫລຽດນາມໃຕ້.
ເມື່ອ 44 ປີກ່ອນ ໃນວັນທີ 29 ມີນາມື້ນີ້, ທຸກໆກອງກຳລັງສູ້ລົບຂອງ ສະຫະລັດ ໄດ້ຖອນ ຕົວອອກຈາກປະເທດ ຫວຽດນາມ, ເຮັດໃຫ້ການ ພົວພັນໂດຍກົງໃນສົງຄາມດັ່ງກ່າວຂອງ ສະຫະລັດສິ້ນສຸດລົງ, ຫຼັງຈາກຂໍ້ຕົງລົງສັນຕິພາບ ໄດ້ບັນລຸກັນ ທີ່ນະຄອນຫຼວງ ປາຣີ ໃນເດືອນມັງກອນ ບັນດາຜູ້ຕາງໜ້າຂອງສະຫະລັດ, ຫວຽດນາມເໜືອ ແລະ ໃຕ້, ແລະ ພວກ ຫວຽດກົງ ໄດ້ລົງນາມໃນຂໍ້ຕົກລົງສະບັບໜຶ່ງ, ທີ່ແນໃສ່ເພື່ອອະນຸຍາດໃຫ້ທະຫານ ອາເມຣິກັນຖອນຕົວ ອອກຈາກສົງຄາມທີ່ໄດ້ສັງຫານທະຫານ ອາເມຣິ ກັນ ຫຼາຍກວ່າ 58,000 ຄົນ ແລະ ໄດ້ສ້າງຄວາມແບ່ງແຍກພາຍໃນປະເທດຢ່າງຮຸນແຮງ ເງື່ອນໄຂທີ່ສຳຄັນໆຂອງຂໍ້ຕົກລົງນີ້ ລວມມີ ການຢຸດຍິງໃນທົ່ວປະເທດ ຫວຽດນາມ, ຖອນກອງກຳລັງ ສະຫະລັດ ອອກ, ປ່ອຍຊະເລີຍເສິກ, ແລະ ທ້ອນໂຮມ ຫວຽດນາມເໜືອ ແລະ ໃຕ້ ເຂົ້າກັນດ້ວຍວິທີສັນຕິ ລັດຖະບານ ຫວຽດນາມໃຕ້ ໃນເວລານັ້ນແມ່ນຍັງຄົງມີ ຢູ່ຄືເກົ່າຈົນກວ່າການເລືອກຕັ້ງຄັ້ງໃໝ່ ຈະຖືກຈັດຂຶ້ນ, ແລະ ກອງກຳລັງຂອງ ຫວຽດນາມ ເໜືອ ທີ່ຢູ່ໃນພາກໃຕ້ ແມ່ນບໍ່ໃຫ້ບຸກໂຈມຕີ ຫຼື ບໍ່ເສີມກຳລັງໃດໆ ແຜນຍຸດທະສາດໃນການຖອນກຳລັງ ໄດ້ມີການກຽມພ້ອມແລ້ວມາຕັ້ງ ແຕ່ປີ 1969, ອັນ ເປັນນະໂຍບາຍການຖອນກຳລັງ ສະຫະລັດ ອອກຈາກ ຫວຽດນາມ ແລະ ໂອນຄວາມ ຮັບໃຫ້ຊອບໃຫ້ແກ່ ຫວຽດນາມໃຕ້ ທີ່ມີຊື່ສຽງຂອງປະທານາທິບໍດີ Richard Nixon, ເຊິ່ງ ທ່ານໄດ້ເປີດເຜີຍໃນການກ່າວຄຳປາໄສຕໍ່ປະເທດຊາດ ທີ່ອອກອາກາດທາງໂທລະພາບ